Izv.prof.dr.sc. Nada Zgrabljić

Odjel za komunikologiju

Hrvatski studiji

**Upotreba društvenih mreža među studentima i utjecaj na privatne i intimne odnose i društvenu aktivnost**

Studentski život je iznimno snažno usmjerene na međusobnu komunikaciju koja danas više nego ikada do sada i na sasvim drugačije načine ovisi o tehnologiji i tehnološkim dostignućima masovne komunikacije. Iako se koriste raznovrsnim medijima, komunikacija među studentima primarno se temelji na komuniciranju putem društvenih mreža, Facebooka, Twittera, Instagrama i drugih. Na tragu „uses and gratification“ teorije, studenti daleko više od tradicionalnih medija (tiska, radija i televizije) pa i više od konvergiranih masovnih medija koriste društvene medije za uključivanje u društvo i socijalizaciju. Impresivne brojke koje u knjizi *Got Facebook? Investigating What’s Social About Social Media* navode Watkins i Lee (2010) prema izvještaju Facebook Data Teama (2010) daju na uvid kako više od 500 milijuna korisnika provode 700 milijardi minuta mjesečno razmjenjujući više od 30 milijardi različitih sadržaja. Unatoč tome, Facebook još uvijek nije dovoljno istražen kao ni utjecaji i konačni učinci te komunikacije na ponašanje novih generacija.

Istraživanje

Cilj je istraživanja, u okviru različitih znanstvenih disciplina analizirati utjecaj društvenih mreža na studente, njihova psihička stanja i svakodnevne aktivnosti.

Hipoteze

H1. Društveni mediji su najviše korišteni mediji u studentskoj populaciji.

H2. Studenti od svih medija najviše koriste Facebook.

H3. Facebook ima negativne i pozitivne učinke na emocionalna stanja, samopercepciju i socijalizaciju.

Metodologija

1. Istraživanje će se provesti kvantitativno i kvalitativno korištenjem strukturiranih upitnika i provođenjem dubinskog intervjua među studentima. Za istraživanje navika u korištenju medija mogu se koristiti fokus grupe.
2. Faktorska analiza temeljila bi se na ovim kategorijama: slobodno vrijeme, osjećaji, izgled, dijeljenje problema, druženje stjecanje društvenih informacija (informiranost) ( prema istraživanju Quan-Haase i Young, 2010).
3. Posebno će se istraživati uloga Facebooka u poticanju aktivnog građanstva i građanske participacije mladih.

Istraživani uzorak

Istraživanje bi obuhvatilo studente svih odjela Hrvatskih studija i studente partnera u projektu.